Albert Lovegnée

Albert Lovegnée (Albert Lomgnêye), c' est l' no d' pene da Albert Vanhemelryck. Il a skepyî a Hu li 19 d' avri 1916 ey a morou a Serè li 23 d' octôbe 1992.

C' esteut on scrijheu e walon. Il esteut ossu po-z esse riprins dins l' pordjet (nén adiercî) d' antolodjeye des scrijheus e walon do Payis d' Hu.

Il a eto stî relî dins l' Antolodjeye Scrire. 

Di s' mestî, il esteut ovrî.

 Ouve e walon 
Il a fwait bråmint des arimés. 

Il a-st askepyî ene coleccion d' lives e walon : Disfinse et Metaedje e Valeur do Lingaedje do Payis d' Lidje. Il a-st eplaidî lu-minme cwate lives dins cisse coleccion la. Bråmint del powezeye ermetike. Mins onk di zels, c' est ene novele.

 Ses lives e walon 
 "L' odjive do pus hôt sonk" (Cinte Culturel di Walonreye, Djiblou; 1973).
 "L' eure des leus" (DMVLPL, 1977, arimés)
 "Li tchaive ås sinteurs" ("Li tchêve âs sinteûrs", DMVLPL, 1979, ene novele po des grands efants".)
 "Ene håteûr di clawçon" (DMVLPL, 1980)
 "Li cleuse ås bijhes" (DMVLPL, 1981)
 "Ene toumêye di solo" (DMVLPL, 1982)
 "Li vôsseure" (DMVLPL, 1983)



Lovegnee